laion/Wikipedia-Exotic huggingface dataset:
Wings (שיר של ליטל מיקס)

"Wings" (בעברית: "כנפיים") הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-24 באוגוסט 2012, כסינגל מתוך אלבום הבכורה של הלהקה DNA, על ידי חברות התקליטים סייקו מיוזיק וקולומביה רקורדס, כסינגל הראשון והפותח מתוך האלבום. השיר הגיע למקום הראשון במצעד הסינגלים הבריטי. השיר נכתב על ידי תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק, ג'ייד ת'ירלוול, אריקה נורי, מישל לואיס, מישקה באטלר והיידי רוהאס והופק על ידי TMS. באוסטרליה, קיבל השיר את מעמד הפלטינה המשולשת על ידי איגוד תעשיית ההקלטות האוסטרלי, על מכירות של למעלה מ-210,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-105 מיליון השמעות. את הקליפ של "Wings" ביים מקס אנד דניה והפיק סקוט קלארק. הוא צולם באולפני אלסטרי ב-11 במאי 2012. הקליפ צולם במשך כמעט יום שלם בגלל צילומים רבים וחוזרים של הכוראוגרפיה. עם זאת, רוב קטעי הריקודים נחתכו מהעריכה הסופית שהוקרנה לראשונה ב-25 ביולי 2012. נכון לאוקטובר 2020, מונה הצפיות של הקליפ עומד על למעלה מ-210 מיליון צפיות. מידע על היצירה "Wings" באתר מיוזיק בריינז מידע על הסינגל "Wings" באתר מיוזיק בריינז סרטון השיר "Wings" באתר יוטיוב תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק, ג'ייד ת'ירלוול, אריקה נורי, מישל לואיס, מישקה באטלר, היידי רוהאס Little Mix - Wings, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) Little Mix – Wings (באנגלית), נבדק ב-2020-10-06 http://www.aria.com.au/pages/aria-charts-accreditations-singles-2013.htm, web.archive.org, ‏2020-08-07 Wings, נבדק ב-2020-10-06 Little Mix 'Wings' by Max & Dania | Videos | Promonews, Promonewstv (באנגלית) HuffPost is now a part of Verizon Media, consent.yahoo.com(הקישור אינו פעיל) Robert Copsey, Little Mix reveal full 'Wings' routine, Digital Spy, ‏2012-07-31 (באנגלית) Lewis Corner, Little Mix debut new music video - watch, Digital Spy, ‏2012-07-25 (באנגלית) Little Mix - Wings (Official Video) Gold & Platinum, RIAA (באנגלית) BPI The Official New Zealand Music Chart, THE OFFICIAL NZ MUSIC CHART (באנגלית) Gold/Platinum, Music Canada (באנגלית) Wings (Remixes) - EP by Little Mix, Apple Music (באנגלית) CD Single: Little Mix - Wings (2012), נבדק ב-2020-10-06 Wings (Remixes) - EP by Little Mix, Apple Music (באנגלית) Wings (2012) | Little Mix | High Quality Music Downloads | zdigital Australia, web.archive.org, ‏2016-03-08 Wings, Sanity (באנגלית) Lewis Corner, Little Mix release debut US single, Digital Spy, ‏2013-02-06 (באנגלית) Top 40/M Future Releases | Mainstream Hit Songs Being Released and Their Release Dates ..., All Access (באנגלית) O'Mance, Brad (20 באוגוסט 2013). "Little Mix have re-recorded 'Wings' in Korean". Popjustice. ארכיון מ-16 בפברואר 2016. נבדק ב-26 בינואר 2016. {{cite web}}: (עזרה)
ירמיהו מבכה את חורבן ירושלים (רמברנדט)

ירמיהו מבכה את חורבן ירושלים (בהולנדית: Jeremia treurend over de verwoesting van Jeruzalem), הוא ציור שמן על לוח עץ מעשה ידי הצייר רמברנדט ואן ריין משנת 1630. היצירה מוצגת ברייקסמוזיאום באמסטרדם. היצירה מתארת את ירמיהו מבכה על חורבן ירושלים ומצטער על כי נבואת החורבן שלו התגשמה. רמברנדט עשה שימוש לעיתים קרובות במודל המתואר בציור זה, בין היתר בציור פטרוס הקדוש בכלא המוצג במוזיאון ישראל, בו הדמות מוצגת בתנוחה דומה. בשנת 2015, לרגל חגיגות 50 שנה למוזיאון ישראל, הובא הציור לירושלים ושני הציורים הוצגו זה לצד זה. בתערוכה הוצג תנ"ך משנת 1532 שעותק דומה לו היה ברשות רמברנדט. ייתכן ואיור של ירמיהו המופיע בו היווה השראה לרמברנדט. היצירה נחשבת לאחת המוצלחות של רמברנדט מתקופת שהותו השנייה בעיר ליידן. היא מוצגת ברייקסמוזיאום מאז שנת 1939. הסצנה מתוארת באופן מקורי לחלוטין, הנביא ירמיהו המדוכדך מניח את ראשו העייף והזקן על ידו, סימן אופייני ליגון ומלנכוליה. הוא מקונן על ירושלים, הנראית ברקע משמאל עולה בלהבות, שאת חורבנה ניבא. הדרמה המתרחשת באה לידי ביטוי מלא בתנוחתו ובהבעת פניו, ומוגברת על ידי ניגודים חזקים של אור וצל (טכניקה הקרויה קיארוסקורו). ספר תנ"ך עבה, עם הכיתוב BiBel, מונח תחת מרפקו. הכלים המתכתיים לידו בוהקים ותוארו בהקפדה, כמו גם פניו המזוקנות ורגליו עם ורידיהם הבולטים. הרקע, לעומת זאת, תואר במשיכות מכחול רחבות ללא הקפדה על פרטים. כאן רמברנדט השתמש בטכניקת האימפסטו, שהוא היה בין משתמשיה הראשונים. קרוב לקצה השמאלי מתוארת דמות קטנה אוחזת בידיה את עיניה, זהו צדקיהו אשר את עיניו מלך בבל עיוור (ספר ירמיהו, פרק ל"ט, פסוק ז'). מדיה וקבצים בנושא ירמיהו מבכה את חורבן ירושלים בוויקישיתוף "Jeremiah Lamenting the Destruction of Jerusalem, Rembrandt van Rijn, 1630". רייקסמוזיאום. (באנגלית) "רמברנדט מאמסטרדם ומירושלים". מוזיאון ישראל. (באנגלית) "רמברנדט הגיע לביקור בארץ". מאקו. (באנגלית)
The Get Weird Tour

The Get Weird Tour הוא סיבוב הופעות של להקת הבנות ליטל מיקס אשר נועד לקדם את אלבומן השלישי Get Weird. זהו היה סיבוב ההופעות הבין לאומי הראשון של הלהקה לאחר שזו הייתה הפעם הראשונה בה הופיעו מחוץ לבריטניה. סיבוב ההופעות התחיל ב-13 במרץ 2016 בוויילס ונגמר ב-26 באוגוסט אותה שנה באנגליה כאשר במהלך סיבוב ההופעות הופיעו גם במקומות כמו אוסטרליה, איטליה ויפן. סיבוב ההופעות זכה להצלחה כאשר במרבית ההופעות נמכרו רוב הכרטיסים. בסך הכל נמכרו 377,682 כרטיסים בכל היעדים וסיבוב ההופעות גרף 22.1 מיליון דולר. במהלך סיבוב ההופעות, יצא DVD שלו. https://www.youtube.com/playlist?list=PLb4OIPMgAZxAMLGw-vufm5KHlSDckOId6
פטרוס הקדוש בכלא (רמברנדט)

פטרוס הקדוש בכלא, הוא ציור שמן על לוח עץ מעשה ידי הצייר רמברנדט ואן ריין משנת 1631. היצירה מוצגת במוזיאון ישראל בירושלים. היצירה מתארת את פטרוס, הראשון מבין שנים-עשר השליחים של ישו. על פי מעשי השליחים, חייליו של אגריפס הראשון כלאו אותו בבית האסורים בירושלים: בָּעֵת הַהִיא שָׁלַח הַמֶּלֶךְ הוֹרְדוֹס אֶת־יָדוֹ לְהָרַע לַאֲנָשִׁים מִן־הַקָּהָל׃ וַיָּמֶת אֶת־יַעֲקֹב אֲחִי יוֹחָנָן בֶּחָרֶב׃ וַיַּרְא כִּי־טוֹב הַדָּבָר בְּעֵינֵי הַיְּהוּדִים וַיּוֹסֶף לִתְפֹּשׂ גַּם־אֶת־פֶּטְרוֹס וְהַיָּמִים יְמֵי חַג־הַמַּצּוֹת׃ וַיֹּאחֶז אֹתוֹ וַיִּתְּנֵהוּ בְּמִשְׁמָר וַיִּמְסְרֵהוּ לְאַרְבַּע מַחְלְקוֹת שֶׁל־אַרְבָּעָה אַנְשֵׁי צָבָא לְשָׁמְרוֹ כִּי אָמַר לְהַעֲלוֹתוֹ אַחֲרֵי הַפֶּסַח לִפְנֵי הָעָם׃ — הברית החדשה, מעשי השליחים, פרק י"ב, פסוקים 1–4, בתרגום דעליטש מאוחר יותר, מלאך אלוהים אפוף הילת אור הבריח אותו משם וכך איפשר לו לסעוד את סעודת הפסח עם חבריו. רמברנדט עשה שימוש לעיתים קרובות במודל המתואר בציור זה, בין היתר בציור ירמיהו מבכה את חורבן ירושלים המוצג ברייקסמוזיאום, בו הדמות מוצגת בתנוחה דומה. בשנת 2015, לרגל חגיגות 50 שנה למוזיאון ישראל, הובא הציור לירושלים ושני הציורים הוצגו זה לצד זה. הציור נתרם למוזיאון ישראל על ידי ג'ודי ומייקל שטיינהרדט. פטרוס השליח נראה בתאו בכלא בירושלים בעקבות מעצרו. הוא מוצג כאדם זקן ומזוקן, עם פנים חרושות קמטים. אור רך בצבעים חמים ממקור עלום מאיר אותו, ומשאיר חלקים גדולים מהציור בערפל מוחלט. המאפיינים האיקונוגרפים של פטרוס מוצגים בבירור: שני מפתחות מתכת גדולים, המסמלים את המפתחות למלכות השמיים שהוענקה לו על ידי ישו, מה שמחדד את האירוניה במצבו, כאסור בכלא מעשה ידי אדם על פני האדמה. הוא כורע על ברכיו, ידיו המסוקסות (ידיים של מישהו שהיה פעם דייג) שלובות בתפילה, אך גם בעצב ובייאוש עמוק. הוא לא יכול לדעת שמלאך אלוהים, שאולי מיוצג בידי מקור האור העלום, יופיע בקרוב ויביא לבריחתו המופלאה. אנושיותו הפשוטה של פטרוס מודגשת, ועדיין הזוהר המקיף את פניו בהילה מציין את קדושתו. פרשנות שונה זו לנושא המוכר מדגימה את גאונותו של רמברנדט בתיאורם של מצבי רוח באמצעות משחקי אור וצל (קיארוסקורו). מדיה וקבצים בנושא פטרוס הקדוש בכלא בוויקישיתוף "פטרוס הקדוש בכלא (השליח פטרוס כורע על ברכיו)". מוזיאון ישראל. "St. Peter in Prison (St. Peter Kneeling)". מוזיאון ישראל. (באנגלית) "רמברנדט מאמסטרדם ומירושלים". מוזיאון ישראל. "רמברנדט הגיע לביקור בארץ". מאקו.
וילפרד דה ברוין

וילפרד דה ברוין (בהולנדית: Wilfred de Bruijn; נולד ב-1 בינואר 1974 בבלסקנסגרף שבהולנד) הוא מנחה טלוויזיה, מגיש סרטים תיעודיים וספרן הולנדי. וילפרד דה ברוין גדל באלבלסרווארד ולמד תולדות אמנות באוניברסיטת ליידן. מאז 2003 הוא מתגורר בפריז, צרפת, שם הוא עובד כספרן במוזיאון Fondation Custodia. באפריל 2013 היה קורבן לתקיפה הומופובית אלימה בעת שהלך עם בן זוגו ברובע התשעה-עשר של פריז. התקרית התרחשה בעיצומו של הדיון על נישואים חד-מיניים בצרפת. הוא החליט לשתף את צילום פניו הנפוחות ברשתות החברתיות. התצלום הוצג באופן נרחב על ידי כלי תקשורת צרפתיים וזרים והוא הוזמן לדבר במספר כלי תקשורת אירופיים גדולים. ב-6 במאי 2014, טייב ק' ועבדלמליק מ' נידונו לשלושים חודשי מאסר בגין תקיפה זו. בחורף 2013–2014, דה ברוין התחרה בתוכנית ההולנדית "De Slimste Mens" (האיש החכם ביותר) ב-NCRV. בין 2013 ל-2015 היה לו טור קבוע בתוכנית "De wereld draait door" (העולם ממשיך להסתובב) ב-NPO 1. במרץ 2016 הוא הנחה סדרת סרטים תיעודיים המוקדשים לצרפת ב-NPO 2 בשם "En visite en France" (ביקור בצרפת), בה הוא מנסה להבין את החברה הצרפתית העכשווית באמצעות ראיונות. הסדרה זכתה להצלחה רבה בהולנד. מדיה וקבצים בנושא וילפרד דה ברוין בוויקישיתוף אתר האינטרנט הרשמי של וילפרד דה ברוין וילפרד דה ברוין, ברשת החברתית פייסבוק וילפרד דה ברוין, ברשת החברתית אקס (טוויטר) וילפרד דה ברוין, במסד הנתונים הקולנועיים IMDb (באנגלית) Amanda Williams, 'This is the true face of homophobia': Gay man viciously beaten in Paris posts picture of his injuries to Facebook in protest move that has now gone viral, Mail Online, ‏11 באפריל 2013 Wilfred de Bruijn, French Gay Attack Victim, Becomes Cause Celebre, web.archive.org, ‏11 באפריל 2013 Défiguré après une agression homophobe, Wilfred de Bruijn témoigne sur France 5, ozap.com (בצרפתית) Chloé Pilorget-Rezzouk, Prison ferme pour deux des agresseurs d'un couple gay, Libération.fr, ‏2014-06-03 (בצרפתית) Op zoek naar Frankrijk (ארכיון)
יחסי ג'מייקה–צ'ילה

יחסי ג'מייקה–צ'ילה הם היחסים הדיפלומטיים הרשמיים שבין ג'מייקה לבין הרפובליקה של צ'ילה. יחסים רשמיים בין שתי המדינות החלו עם כינון יחסים דיפלומטיים בדצמבר 1963, וב-3 באוקטובר 1990 נפתחה שגרירות צ'ילה בקינגסטון. בשנת 1994 חתמו צ'ילה וג'מייקה על הסכם בסיסי לשיתוף פעולה טכני ומדעי, ואילו בשנה שלאחר מכן נחתם הסכם שיתוף פעולה תיירותי. מאוחר יותר, בשנת 2005, שתי המדינות חתמו על מזכר הבנות בענייני חקלאות, ואילו בשנת 2007 הן חתמו על מכשירים דומים בנוגע להפעלת שירותים אוויריים ולפרויקטים לשיתוף פעולה במדינות החברות בקהילה הקריבית (CARICOM). ביקורו הרשמי הראשון של שר החוץ הצ'יליאני בג'מייקה נערך על ידי השר אנריקה סילבה סימה בשנת 1992, ואילו שר החוץ האריס מג'מייקה נסע לצ'ילה ביוני 2003 כדי להשתתף בפסגה הראשונה של צ'ילה–CARICOM. ביולי 2004 ערך הנשיא ריקרדו לאגוס אסקובר ביקור עבודה בג'מייקה, ונפגש עם ראש הממשלה פ. ג'. פטרסון, שלימים ביקר בצ'ילה באוגוסט 2005. הנשיאה מישל בצ'לט, ערכה ביקור רשמי בקינגסטון ב-9 ביוני 2006, שבו הסכמי שיתוף פעולה רבים נחתמו, כולל אחד עבור המאבק נגד התעללות בהברחות של סמים נרקוטיים והסכם ביטול אשרות לדרכון דיפלומטי ורשמי. באוגוסט 2017 ערך ראש ממשלת ג'מייקה, אנדרו הולנס, ביקור ממלכתי בצ'ילה, שם חתם, יחד עם הנשיאה בצ'לט, על הסכם שיתוף פעולה בענייני ספורט ומזכר הבנות בין סוכנויות סחר החוץ של שתי המדינות לקידום סחר דו-צדדי ואזורי. ג'מייקה מיוצגת בצ'ילה באמצעות שגרירותה בברזיליה, ברזיל, ובנוסף מחזיקה קונסוליית כבוד בסנטיאגו דה צ'ילה. צ'ילה מחזיקה בג'מייקה שגרירות בקינגסטון. מדיה וקבצים בנושא יחסי ג'מייקה–צ'ילה בוויקישיתוף אתר על יחסי מדינות
אוטוטו (שיר של אברהם פריד)

אוטוטו הוא סינגל מסוגת מוזיקה חסידית, שהוציא הזמר-יוצר החסידי אברהם פריד בשנת 2020. מילות השיר נכתבו על ידי אברהם פריד ובנצי שטיין. את השיר הלחין בנצי שטיין, והוא עובד על ידי יובל סטופל. השיר היה ללהיט גדול במגזר הדתי מיד אחר יציאתו, כאשר כחודש לאחר יציאתו סיים במקומות הגבוהים במצעדים השנתיים. השיר עוסק בביאת המשיח, בעצם השאלה "מתי תמלוך?", כלומר מתי המשיח יבוא ותהיה המלכת ה' בעולם? והתשובה היא הסלנג הידוע "אוטוטו", כלומר: עוד רגע! השיר מלווה בקליפ מילים בו אברהם פריד רוקד לצלילי השיר, כשקליפ המילים מאחוריו. נכון לאוגוסט 2024, מונה הצפיות של הקליפ באתר יוטיוב עומד על למעלה מ-4.8 מיליון צפיות. במצעד השנתי למוזיקה החסידית שנערך על ידי תחנת הרדיו קול פליי בחול המועד סוכות תשפ"א, ובמצעד השנתי של רדיו קול חי הגיע השיר למקום השלישי. במצעד של רדיו קול ברמה הגיע השיר למקום השישי. בספירת העומר בשנת ה'תשפ"א פורסם קליפ ווקאלי של השיר, המותר בהאזנה בימי ספירת העומר לפי ההלכה. מידע על הסינגל "אוטוטו" באתר מיוזיק בריינז אוטוטו, בביצוע אברהם פריד, סרטון באתר יוטיוב אוטוטו ווקאלי, בביצוע אברהם פריד, סרטון באתר יוטיוב "אוטוטו!": אברהם פריד משיק להיט חדש וקיצבי. צפו, באתר "סרוגים", 13 באוגוסט 2020 תוצאות המצעד השנתי תשפ"א מצעד שנתי - קול חי מיוזיק שיר השנה שלכם: קובי ברומר – "כמה טוב השם" אברהם פריד- אוטוטו (ווקאלי) באתר יוטיוב
יחסי ג'מייקה – הממלכה המאוחדת

יחסי ג'מייקה–הממלכה המאוחדת הם היחסים הדיפלומטיים הרשמיים שבין ג'מייקה לבין הממלכה המאוחדת. הספרדים ששלטו בג'מייקה גורשו מן האי על ידי האנגלים בקרב סנט אן. למרות זאת, האי לא נפל סופית לידי האנגלים עד קרב מגדל האי ב-1655. דון ארנולדו דה יאסי הגן על המגדל מפני האנגלים במשך חמש שנים, עד שברח לקובה. במהלך מאתיים השנים הראשונות של השלטון הבריטי, ג'מייקה הפכה לאחת מיצואניות הסוכר הגדולות בעולם. היא ייצאה כ-77,000 טון סוכר בין שנת 1820 לשנת 1824, תוך שימוש נרחב בעבדים אפריקאים. לאחר ביטול העבדות בתחילת המאה ה-19, החלו הבריטים להביא פועלים זולים מסין ומהודו. צאצאיהם של פועלים אלו עדיין חיים בג'מייקה כיום. בתחילת המאה ה-19, תלותה הכבדה של הממלכה המאוחדת בעבדותם של האפריקאים השחורים, גרמו לכך שמספר השחורים באי עבר את מספר הלבנים בו ביחס של 20 ל-1, דבר שהוביל להזדמנויות רבות למהפכות מצדם. לאחר סדרת מהפכות, העבדות בוטלה לחלוטין ב-1834, עם שוויון זכויות מלא לשחורים. בשנות ה-30 של המאה ה-20 החלה תנועה למתן עצמאות לאי. את התנועה הנהיגו ראשי האיגודים המקצועיים נורמן מנלי ואלכסנדר בוסטמנטה. בעקבות מאמציהם הונהגו לראשונה ב-1944 בחירות למועצה מחוקקת שסימלה ממשל עצמי מסוים. ב-1953 יצרה ממשלת בריטניה באי את משרת ראש השרים. הראשון שכיהן בתפקיד זה היה בוסטמנטה. בשנות ה-50 של המאה ה-20 הייתה ג'מייקה חברה בפדרציה של איי הודו המערבית. לקראת סוף שנות ה-50 חל קרע בין בוסטמנטה ומפלגת הלייבור של ג'מייקה בראשותו, שביקשו להיתנתק מן האיחוד ולהגיע לעצמאות מלאה לבין מנלי ומפלגת העם הלאומית בראשותו שביקשו להישאר באיחוד. ב-19 בספטמבר 1961 התקיים משאל עם בנושא ו-54.1% מהבוחרים צידדו בעמדת בוסטמנטה להיפרדות. באוגוסט 1962 קיבלה ג'מייקה את עצמאותה המלאה ובוסטמנטה היה לראש ממשלתה הראשון. לאחר קבלת העצמאות כוננה בריטניה יחסים דיפלומטיים עם ג'מייקה, אשר הפכה למונרכיה חוקתית תחת המלכה אליזבת השנייה ונותרה חברה בחבר העמים הבריטי. מבחינת בריטניה, ג'מייקה היא מדינת הייצוא השלישית הכי גדולה לקריביים לאחר פוארטו ריקו וטרינידד וטובגו. בשנת 2010 נאמד הייצוא הבריטי לג'מייקה ב-68.4 מיליון ליש"ט - עליה של 48% מהשנה הקודמת. ג'מייקה מחזיקה בבריטניה נציבות עליונה בלונדון, ובנוסף מחזיקה קונסוליית כבוד בבירמינגהם. בריטניה מחזיקה בג'מייקה נציבות עליונה בקינגסטון. מדיה וקבצים בנושא יחסי ג'מייקה – הממלכה המאוחדת בוויקישיתוף היסטוריה של הבחירות הכלליות בג'מייקה, ועדת הבחירות המרכזית של ג'מייקה אתר על יחסי מדינות
מוסא בגאיוקו

מוסא בגאיוקו (באנגלית: Moussa Bagayoko; נולד ב-18 בדצמבר 1998) הוא כדורגלן מאלי, המשחק בעמדת הקשר האחורי בקראבובו. בגאיוקו התחיל את הקריירה שלו בקבוצת הכדורגל "בלאק סטארס" המקומית. בקיץ 2017, בגאיוקו חתם באלאזיספור מהליגה הטורקית הראשונה. בעונתו הראשונה, שיחק בקבוצה הצעירה של המועדון, בה רשם 17 שערים ב-24 משחקים. ב-11 באוגוסט 2018, ערך את הופעת הבכורה שלו בקבוצה הבוגרת בתיקו 1-1 נגד אדנאספור. ב-22 בספטמבר 2018, בגאיוקו הבקיע את שער הבכורה שלו בקבוצה בניצחון 0–4 נגד קראבוקספור. ב-18 בינואר 2019, בגאיוקו חתם באדנאספור. 10 ימים לאחר מכן, ערך את הופעת הבכורה שלו בקבוצה בהפסד 1–2 לאומראנייספור. ב-2 באוקטובר 2020, בגאיוקו חתם במ.ס. אשדוד מליגת העל. ב-1 בנובמבר ערך את הופעתו הבכורה בהפסד 0–1 לבני יהודה. ב-1 בספטמבר 2021 הושאל באגיוקו להפועל כפר סבא מהליגה הלאומית לעונה אחת. ב-19 בפברואר 2023 הצטרף לקראבובו מליגת העל הוונצואלית. מוסא בגאיוקו, באתר Transfermarkt מוסא בגאיוקו, באתר Soccerway מוסא בגאיוקו, באתר National Football Teams מוסא בגאיוקו, באתר FootballDatabase.eu שחר כחלון, רכש חדש למ.ס אשדוד: מוסא בגאיוקו חתם בקבוצה, באתר אשדודנט, 2 באוקטובר 2020 איציק כלפי, ‏מוסא בגאיוקו הושאל להפועל כפר סבא לעונה אחת, באתר ONE‏, 1 בספטמבר 2021
יחסי ג'מייקה–צרפת

יחסי ג'מייקה–צרפת הם היחסים הדיפלומטיים הרשמיים שבין ג'מייקה לבין צרפת. שיתוף הפעולה הטכני והתרבותי מנוהל על ידי הסכמים שנחתמו ב-1972 וב-1987. פתיחתה מחדש של שגרירות צרפת בקינגסטון באפריל 1999 סייעה להעניק תנופה חדשה ליחסים הדו-צדדיים. ב-10 במרץ 2000 נפגש הנשיא ז'אק שיראק עם ראש ממשלת ג'מייקה, פ. ג'. פטרסון בגוואדלופ. ב-1 בדצמבר 2018 נפגש הנשיא עמנואל מקרון עם ראש הממשלה אנדרו הולנס בשולי פסגת ה-G20 בבואנוס איירס. בין צרפת לג'מייקה קיימים שני הסכמים עיקריים, האחד על עידוד והגנה על השקעות, שנחתם בינואר 1993, והשני על הימנעות ממיסוי כפול, שנחתם באוגוסט 1995. עסקים צרפתיים פעילים בג'מייקה בתחום התשתיות. טוטאל ו-Rubis (אנ')עוסקות בחלוקת דלקים, לאפארז' אחזקה מעורבת במפעלי מלט מקומיים. CMA CGM (אנ') בחרה בנמל קינגסטון כמוקד אזורי וחתמה על חוזה עם רשות הנמלים בג'מייקה באפריל 2015, אשר העניקה לה את הזיכיון למשך 30 שנה למסוף המכולות של קינגסטון. חוזה זה, בשווי כולל של 660 מיליון אירו, יהפוך את קינגסטון לאחת מחמשת הנמלים המובילים בקריביים. בשנת 2015 הוענקה ל-SOGET, חברת SME הממוקמת בלה האבר, החוזה לניהול מערכת הקהילה של הנמלים (PCS) עבור נמלי קינגסטון ומונטיגו ביי, עם הצעה של 25 מיליון דולר. היא מבצעת פעולות תחזוקה שוטפות ושדרוגים למתקנים. בשנת 2019, תאלס זכתה בחוזה הפיקוח על החוף בהיקף של 32 מיליון אירו והיא מעוניינת במספר פרויקטים כמו הקמת מטה המשטרה, שניתן יהיה לתמוך בו באמצעות הלוואה ישירה של האוצר הצרפתי. החברה הצרפתית, באמצעות השלוחה שלה GEMALTO, נמצאת במצב טוב לזכות בחוזה לייצור תעודות זהות לאומיות. SAGEM פעילה בשוק מאגרי מידע לטביעות אצבעות אוטומטיות ורגנט מספקת טורבינות רוח לחברת החשמל הלאומית. ניואן זכה בחוזה להקמת תחנת הכוח הסולארית הגדולה ביותר באיים הקריביים, בהספק של 37 מגה וואט, בעלות מוערכת של 50 מיליון דולר, במחוז ווסטמורלנד שבדרום-מערב ג'מייקה. וינצ'י קונסטרוקציה מעורבת במספר פרויקטים, כולל הרחבת מערכת ההשקיה פדרו מישורים. פרופרקו, שלוחה של סוכנות הפיתוח הצרפתית (AFD), תמכה בפיתוח תשתיות מרכזיות: רשת החשמל, הכביש המהיר (לצד בוויג (אנ') ו-VINCI (אנ')) ונמל קינגסטון, המופעל על ידי חברת CMA CGM, דרך ארבעה פרויקטים גדולים שנחתמו בסך כולל של 131 מיליון דולר. ג'מייקה מחזיקה בצרפת קונסוליה בניס. צרפת מחזיקה בג'מייקה שגרירות בקינגסטון. יחסי ג'מייקה–צרפת, באתר משרד החוץ הצרפתי יחסי ג'מייקה–צרפת, באתר משרד החוץ הצרפתי אתר על יחסי מדינות
יחסי ג'מייקה–גאנה

יחסי גאנה–ג'מייקה הם היחסים הבין-לאומיים בין גאנה לג'מייקה. בשום מדינה אין שגריר תושב. לגאנה וג'מייקה יש ועדה קבועה משותפת, ויש תוכניות להשקעה גאנאית בג'מייקה. גאנה, כחוף הזהב לשעבר, וג'מייקה חולקות קשרים היסטוריים באמצעות סחר העבדים וההגירה הכפויה של אשנטי / אקאן לקריביים. Ghana-Jamaica Joint Permanent Commission Meets, 12 March 2013 Alumina refinery (ארכיון) Communique UN.org Jamaica pdf Ghanaweb diaspora Encyclopedia of African-American culture and history: the Black ...Colin A. Palmer, Schomburg Center for Research in Black Culture - 2006 - Volume 2 - Page 824 "Dorothy Mosby (2003) informs readers that in the migration of the Akan people from Africa (present-day Ghana) to Jamaica, " Adam Hochschild Bury the Chains: Prophets and Rebels in the Fight to Free an ... -- 2006 Page 93 "He boarded one called the Fly, a 143-ton vessel built in Newbury, Massachusetts, which regularly carried slaves from the Gold Coast—today's Ghana—to Jamaica. “Here I found myself for the first time on the deck of a slave-vessel.—the sight ... Globalfusionproductions Jamaica Ghana One Blood ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
Joan of Arc (שיר של ליטל מיקס)

Joan of Arc (בעברית: ז'אן ד'ארק) הוא סינגל שיווקי שהוקלט על ידי להקת בנות הפופ הבריטית ליטל מיקס, מתוך אלבום האולפן החמישי של הלהקה, LM5. השיר יצא לאור ב-2 בנובמבר 2018, על ידי חברת התקליטים סייקו מיוזיק, כסינגל השיווקי הראשון מתוך האלבום. השיר נכתב על ידי לי-אן פינוק, ג'ייד ת'ירלוול, פטריק פטריקיוס, פיליפ פלייסטד ואלכסנדרה שונגודזו גובר והופק על ידי לוס-צ'יינג'. הוא שיר טראפ-פופ שמכיל פעימות היפ הופ קופצניות. אורכו הוא שלוש דקות ואחת עשרה שניות. Direct Lyrics הרחיקו וקראו לו "שיר פופ אורבני [...] עם סגנונות שונים". ליטל מיקס ביצעה את השיר בשידור חי בפעם הראשונה במופע השקת אלבום עבור אפל מיוזיק ב-13 בנובמבר 2018, בלונדון. השיר הצליח להגיע למקום ה-14 במצעד השירים שבניו זילנד, מה שהופך אותו לאחד מהשירים המצליחים ביותר מתוך האלבום. במצעד השירים שבאירלנד, התברג במקום ה-63. במצעד השירים שבסקוטלנד, התברג במקום ה-35, בעוד במצעד הסינגלים הבריטי התברג במקום ה-61. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. סרטון השיר "Joan of Arc" באתר יוטיוב לי-אן פינוק, ג'ייד ת'ירלוול, פטריק פטריקיוס, פיליפ פלייסטד, אלכסנדרה שונגודזו גובר Little Mix – Joan of Arc (באנגלית), נבדק ב-2020-10-06 Brittany Spanos, Brittany Spanos, Hear Little Mix Get on 'Feminist Tip' for Bouncy 'Joan of Arc', Rolling Stone, ‏2018-11-02 (באנגלית) michielvmusic, Single Review: Little Mix – Joan of Arc, A Bit Of Pop Music, ‏2018-11-02 (באנגלית) LM5 by Little Mix on iTunes, Apple Music (באנגלית) Little Mix Go Back In Time With "Joan of Arc": New Song Premiere, Directlyrics (באנגלית) The Official New Zealand Music Chart, THE OFFICIAL NZ MUSIC CHART (באנגלית) IRMA - Irish Charts, www.irma.ie Official Scottish Singles Sales Chart Top 100 | Official Charts Company, www.officialcharts.com (באנגלית) Official Singles Chart Top 100 | Official Charts Company, www.officialcharts.com (באנגלית) Joan of Arc, נבדק ב-2020-10-06
יחסי הודו–מונטנגרו

יחסי הודו–מונטנגרו הם היחסים הבין לאומיים בין הודו למונטנגרו. הרפובליקה של הודו הכירה רשמית במונטנגרו ב-2 באוגוסט 2006, אז כיננה יחסים דיפלומטיים בין שתי המדינות. בשנת 2012 הסתכם המסחר הכולל בין שתי המדינות ב-7,054,099 אירו. שר החוץ של מונטרנגרו מילאן רוזן (אנ') ביקר בהודו באפריל 2012. שר המדינה לענייני חוץ של הודו ו. ק. סינג (אנ') ביקר במונטנגרו בספטמבר 2014. הודו מיוצגת במונטנגרו באמצעות שגרירותה בווינה, אוסטריה, ובנוסף מחזיקה גם קונסוליית כבוד בפודגוריצה. יחסי החוץ של הודו מדיה וקבצים בנושא יחסי הודו–מונטנגרו בוויקישיתוף http://www.mvpei.gov.me/rubrike/bilateralni-odnosi/bilateralni-odnosi/indija Ministry of Foreign Relations of Montenegro (in Montenegrin only) Visit of Foreign Minister of Montenegro to India, Ministry of External Affairs http://mea.gov.in/indian-mission.htm?50 Ministry of Foreign Affairs of India ערך זה הוא קצרמר בנושא יחסי חוץ ובנושא הודו. אתם מוזמנים לתרום לוויקיפדיה ולהרחיב אותו.
Summer Hits Tour

The Summer Hits Tour 2018 (בעברית: סיבוב ההופעות קיץ 2018) הוא סיבוב ההופעות החמישי של להקת נות הפופ הבריטית ליטל מיקס. סיבוב ההופעות החל ב-6 ביולי 2018 והסתיים ב-29 ביולי באותה השנה. סיבוב ההופעות הוכרז ב-27 בנובמבר 2017, עם 15 מופעי אצטדיון. הכרטיסים נמכרו ב-30 בנובמבר. בסמוך למכירת הכרטיסים של סיבוב ההופעות, הוכרז כי הזמרים ראק-סו וז'רמן יהיו אלה שיופיעו במופעי החימום של ההופעות. סיבוב ההופעות הוכרז ב-27 בנובמבר 2017, עם 15 מופעי אצטדיון. הכרטיסים נמכרו ב-30 בנובמבר. ב-21 במאי 2018 דיווחה קפיטל FM כי אזלו הכרטיסים להופעות שהתקיימו בסוונסי, קינגסטון על ההול, בולטון והאדרספילד. קלייר יואל מ-Essex Live דיווחה ב-4 ביולי 2018, שהכרטיסים להופעה בקולצ'סטר אזלו גם כן. טים רדיגולו מ-Northampton Chronicle & Echo הוסיף כי הכרטיסים להופעה בנורת'המפטון אזלו בתוך שש שעות בלבד. רשימת השירים הזו לקוחה מההופעה שהתקיימה ב-6 ביולי 2018 בהוב. אותם השירים לא בהכרח בוצעו בשאר ההופעות. "Touch" "Reggaetón Lento (Remix)" "How Ya Doin'?" "Love Me Like You" "Hair" "Little Me" "No More Sad Songs" "Wings" "Change Your Life" "Move" "Black Magic" "Salute" "Only You" "Shout Out to My Ex" הדרן "Secret Love Song Pt.II" "Power" Little Mix | The Official Website, Little Mix | The Official Website (באנגלית) Little Mix announce 2018 stadium tour just 24 hours after finishing arena shows, Metro, ‏2017-11-28 (באנגלית) Rianne Houghton, X Factor winners Rak-Su to support Little Mix on tour, Digital Spy, ‏2018-03-05 (באנגלית) Little Mix Are Bringing Their Summer Hits Tour To Scotland - Extra Tickets Just Released!, Capital Scotland (באנגלית) Clare Youell, What you NEED to know about the Essex Little Mix gig this weekend, EssexLive, ‏2018-07-04 Clare Youell, Little Mix fans trapped in hours of queuing traffic after Essex stadium gig, EssexLive, ‏2018-07-09 Road closures planned ahead of sold-out Little Mix concert in Northampton this week, www.northamptonchron.co.uk (באנגלית) Little Mix Setlist at 1st Central County Ground, Hove, setlist.fm (באנגלית) Touring Data, BOX OFFICE: Little Mix — Summer Hits Tour, Touring Data, ‏2019-03-09 (באנגלית) "Adelaide's Germein Get The World Talking With Massive UK Tour Supporting Little Mix". SGC Media. 5 March 2018. Retrieved 25 May 2018. (ארכיון) Wathen, Tommy. "Ticket fraud warning ahead of Little Mix and RiZE Festival gigs". Essex Live. נבדק ב-10 בספטמבר 2019. {{cite web}}: (עזרה) Davis, Katie (23 ביולי 2018). "Review: Little Mix at the Kent Event Centre in Maidstone". Kent Online. אורכב מ-המקור ב-10 בספטמבר 2019. נבדק ב-10 בספטמבר 2019. {{cite web}}: (עזרה) BUCHANAN, JILL (1 באוגוסט 2018). "Little Mix are summer sensation at Falkirk show". Falkirk Herald. נבדק ב-16 בספטמבר 2019. {{cite web}}: (עזרה) "2018 Third Quarter Worldwide Ticket Sales Top 100 Tours" (PDF). Pollstar.